Благодарствен адрес за оказана подкрепа изпратиха от Община Велико Търново до ДГС „Болярка“ 

Благодарствен адрес от името на Дирекция „Социални дейности и здравеопазване“ към Община Велико Търново, Дарителско сдружение „Иван Рилски“ и сдружението на кметове и кметски наместници „Янтра 2001“ получи Държавното горско стопанство „Болярка“ в старата столица. 
В писмото се изказва благодарност за моралната и материална подкрепа, която горското стопанство оказа при откриването на Лятна детска полицейска академия с участието на повече от 300 деца.
„Благодарим Ви, че станахте наш партньор и дарител, и с Вашата подкрепа допринесохте за доброто настроение на децата. Благодарим Ви и за Вашата готовност да откликвате на нашите  послания за спонсорство към детските събития, организирани в община В. Търново“. Това се казва в официалното писмо, адресирано до директора на Държавно горско стопанство „Болярка“ инж. Йордан Бобонков.
[bookmark: _GoBack]За детския празник и откриването на Лятната полицейска академия в с. Шемшево стопанството осигури волейболни топки като подарък за присъстващите деца. 
